మాణిక్ సాహా

మాణిక్ సాహా భారతదేశానికి  చెందిన రాజకీయ నాయకుడు. ఆయన త్రిపుర రాష్ట్ర 11వ ముఖ్యమంత్రిగా భాద్యతలు చేపట్టాడు.

రాజకీయ జీవితం
మాణిక్ సాహా సీపీఎం పార్టీ ద్వారా రాజకీయాల్లోకి వచ్చి వివిధ హోదాల్లో పని చేసి 2016లో భారతీయ జనతా పార్టీలో చేరాడు. ఆయన పార్టీలో పట్టణ ప్రాంతాలకు పన్నా ప్రముఖ్ ఇన్‌ఛార్జ్‌గా, 2018 అసెంబ్లీ ఎన్నికల్లో బూత్ మేనేజ్‌మెంట్ కమిటీ ఇన్‌ఛార్జ్‌గా వ్యవహరించి 2020లో బీజేపీ పార్టీ రాష్ట్ర అధ్యక్షుడిగా నియమితుడయ్యాడు. మాణిక్ సాహా 2022లో బీజేపీ నుండి రాజ్యసభ సభ్యుడిగా ఎన్నికై, 2022మే 14న ముఖ్యమంత్రిగా ఉన్న విప్లవ్‌కుమార్ దేవ్ సీఎం పదవికి రాజీనామా చేయడంతో ఆయనను బీజేపీ అధిష్ఠానం  ముఖ్యమంత్రిగా ఎంపిక చేయడంతో ఆయన త్రిపుర 11వ ముఖ్యమంత్రిగా 2022మే 15న ప్రమాణ స్వీకారం చేశాడు.

ఇతర పదవులు
మాణిక్ సాహా  2019లో త్రిపుర క్రికెట్ సంఘానికి అధ్యక్షునిగా ఎన్నికయ్యాడు. ఆయన బ్యాడ్మింటన్ క్రీడాకారుడు, జాతీయ, యూనివర్సిటీ స్థాయిలో బ్యాడ్మింటన్‌కు ప్రాతినిధ్యం వహించాడు. ఇండియన్ డెంటల్ అసోసియేషన్‌, డెంటల్ కౌన్సిల్‌లో శాశ్వత సభ్యుడిగా ఉన్నాడు.

మూలాలు

త్రిపుర వ్యక్తులు
భారతీయ జనతా పార్టీ రాజకీయ నాయకులు